**NAISIIN KOHDISTUVAN VÄKIVALLAN TORJUNTAOHJELMA
TYÖRYHMÄN 17. KOKOUS**

Aika: 12.12.2022 klo 9.00-11.00

Paikka: Kirkkokatu 12, nh. Kristian/Teams-kokous

Paikalla: Elina Ruuskanen, oikeusministeriö (pj.)

 Katja Repo, oikeusministeriö (siht.)
 Minna Piispa, oikeusministeriö

 Minna Viuhko, sosiaali- ja terveysministeriö

 Anna Bruun, työ- ja elinkeinoministeriö

Elisa Niklander, Terveyden ja hyvinvoinnin laitos
Terhi Heinilä, Naisjärjestöjen Keskusliitto

Taina Riski, Terveyden ja hyvinvoinnin laitos

Mikko Aaltonen, Itä-Suomen yliopisto (asiakohta 3)

1. Kokouksen avaus ja asialistan hyväksyminen

Puheenjohtaja avasi kokouksen klo 9.05. Hyväksyttiin kokouksen asialista.

1. Edellisen kokouksen muistion hyväksyminen

Hyväksyttiin edellisen kokouksen muistio.

1. Tapahtumaketjut naisiin kohdistuvissa parisuhdesurmissa -tutkimuksen esittelyä

Professori Mikko Aaltonen esitteli tutkimuksen alustavia tuloksia. Todettiin, että kyseessä on tärkeä ja kiinnostava tutkimus, joka tarjoaa uutta tietoa naisiin kohdistuvista henkirikoksista.

1. Torjuntaohjelman loppuraportin kirjoitusvastuut ja aikataulu

Käytiin läpi torjuntaohjelman kirjoitusvastuut ja aikataulu. Puheenjohtaja lähettää aiheesta työryhmälle viestin ennen vuoden loppua.

1. Mahdollinen loppuseminaari

Keskusteltiin mahdollisesta torjuntaohjelman loppuseminaarista, seminaarin ajankohdasta sekä ohjelmasta. Sovittiin, että puheenjohtaja tiedustelee oikeusministerin aikatauluja maaliskuun alkupuolella ja että järjestetään puolen päivän seminaari ministerin aikataulujen mukaan. Puheenjohtaja lupasi myös luonnostella seminaarin ohjelmaa.

1. Muut asiat

Muita asioita ei ollut.

1. Seuraava kokous

Sovittiin, että pidetään seuraava kokous, jos tarvetta ilmenee.

1. Kokouksen päättäminen

Puheenjohtaja päätti kokouksen klo 11.00.